इस बारे में लोगों के अलग-अलग विचार हैं.ब्रिटेन में पिज़्ज़ा एक्सप्रेस, स्ट्राडा और पैटिसैरी वलेरी जैसी कई रेस्तरां श्रृंखला शुरू करने वाले ल्यूक जॉनसन अपनी सफलता के लिए अपने पिता के शुक्रगुज़ार हैं.वह कहते हैं, “मेरे पिता का अपना काम था और 84 वर्ष की उम्र में वह आज भी काम कर रहे हैं. ऐसा आदर्श घर में होना जिसने किसी दूसरे के लिए काम न किया हो, किसी दूसरे पर निर्भर न रहा हो- काफ़ी मददगार रहता है.”वह कहते हैं, “अपने अनुभव से मैं बता सकता हूं कि हर उद्यमी के आस-पास कोई न कोई वाला ऐसा आदर्श होता है जिसका अपना काम हो, चाहे वह परिवार का सदस्य हो, दोस्त हो या अपना खुद का काम कर रहा बॉस हो.”“लेकिन इसके विरपीत जिनके परिवार में सब अच्छी नौकरी कर रहे हो, निश्चित वेतन मिलता हो और पेंशन तय हो- उसके लिए बिना किसी सुरक्षा के अपना काम करने का ख़तरा उठाना, डराने वाला होता है.”अमरीका के डार्टमाउथ कॉलेज के अर्थशास्त्र के प्रोफ़ेसर, डेविड ब्लैंचफ़्लार और ब्रिटेन के वार्विक विश्वविद्यालय में अर्थशास्त्र के प्रोफ़ेसर एंड्र्यू ओसवाल्ड इस बात पर सहमत हैं कि अगर अभिभावक का अपना काम है तो बहुत संभावना है कि उनके बच्चे भी ऐसा ही करेंगे.ब्रिटेन के व्यापार प्रशिक्षक पीटर रेडिंग के अनुसार सफल उद्यमी मुख्यतः पैदाइशी होते हैं.वह कहते हैं, “मैं इसे इस तरह कहना चाहूंगां कि वह 70% पैदाइशी, 10% स्वाभाविक और 20% प्रशिक्षण योग्य होते हैं.”रेडिंग कहते हैं कि ऐसे लोगों में दो लक्षण वंशानुगत होती हैं. पहला है “नई चीजों के साथ ढलने की सोच” और दूसरा है “हकीकत को सकारात्मक ढंग से देखना.”वह कहते हैं, “नई चीजों के साथ ढलने की सोच वाला व्यक्ति 



व्यापार की ज़रूरत को समझ सकता है, यह तय कर सकता है कि उसके लिए किस चीज़ में कुशलता चाहिए होगी और फिर उन्हें



 तेजी से और प्रभावी ढंग से लागू कर सकता है.”कार्डिफ़ मेट्रोपॉलिटन विश्वविद्यालय में उद्यमशीलता के प्रोफ़ेसर ब्रायन मोर्गन कहते हैं हालांकि “वंशानुगत घटक” एक सफल उद्यमी बनाने में महत्वपूर्ण भूमिका अदा करते हैं लेकिन उन्हें अन्य महत्वपूर्ण चीज़ें सिखानी पड़ती हैं.वह कहते हैं, “सामान्यतः माना जाता है कि 40% उद्यमशीलता का कौशल डीएनए में होता है लेकिन एक 



सफल और टिकाऊ व्यवसाय के लिए 60% काबिलियत जैसे कि 



तकनीकी और वित्तीय विशेषज्ञता की और ज़रूरत होती है.”“इसे कॉलेज में दाखिला लेकर पढ़ा जा सकता है या उसी क्षेत्र की किसी 



बड़ी कंपनी में कुछ साल काम करने सीखा जा सकता है.”लेकिन सभी विशेषज्ञ इससे सहमत नहीं हैं कि वंशानुगत गुण उद्यमी बनने के लिए महत्वपूर्ण होते हैं.लंकास्टर विश्वविद्यालय के प्रबंधन विद्यालय में मनोविज्ञान और स्वास्थ्य के प्रोफ़ेसर कैरी कूपर कहते हैं, “मुझे नहीं लगता इसमें वंशानुगत गुणों का कोई महत्व है. शुरुआती जीवन के अनुभव तय करते हैं कि आप उद्यमी बन सकते हैं या नहीं.”वह कहते हैं, “मेरे अध्ययन से पता चला है कि उद्यमी को बचपन में दिक्कतों का सामना करना पड़ा था. जैसे कि उन्हें सताया गया हो, मां-बाप का तलाक हो गया हो. इसके बाद वह दुनिया को कुछ कर दिखाना चाहते हैं. यही संकल्प उन्हें संभल कर जोखिम लेने के लिए तैयार करता है- जिससे एक सफल उद्यमी बनता है.”प्रौद्योगिकी निवेशक जेनिफ़र मोज़ेज़ कहती हैं, “परंपरागत पेशों में अब मौके कम रह गए हैं और आवश्यकता ही अविष्कार की जननी है.”गोल्डमैन सैक्स बैंकर और ब्रिटिश प्रधानमंत्री गॉर्डन ब्राउन की सलाहकार रहीं मोजे़ज़ कहती हैं, “कई लोगों को जल्द ही सेवानिवृत्त होने के लिए कहा जा रहा है. ऐसे लोगों को पैसा कमाने के उपाय करने होंगे.”वह कहती हैं कि सफल उद्यमी होने का मतलब यह नहीं है कि आप करोड़ों रुपये कमाएं.“मेरे लिए उद्यमी वह व्यक्ति है जो अपना कुछ काम शुरू करता है, चाहे वह कितना ही छोटा हो.”ल्यूक जॉनसन भी मानते हैं कि नौकरियों का बदलते चरित्र की वजह से लोग अपनी कंपनी शुरू करने के लिए बारे में सोचने लगे हैं.“काम करने की जगह अब पहले के मुकाबले ज़्यादा अनिश्चित हो गई है और अपने कामकाज़ी ज़िंदगी का फ़ैसला अपने हाथ में रखना बेहतर विकल्प हो सकता है. कुछ हद तक यह अपनी नियति को नियंत्रण में लेने जैसा है.”(बीबीसी हिन्दी के एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर फ़ॉलो भी कर सकते हैं.)